Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tilastotietojen keruusta tiettyjen hedelmälajien viljelmien tuotantomahdollisuuksien määrittämiseksi /* SEK/2001/1829 lopull. - COD 2000/0291 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tilastotietojen keruusta tiettyjen hedelmälajien viljelmien tuotantomahdollisuuksien määrittämiseksi 1. Asiakirjan taustaa Ehdotus toimitettiin Euroopan parlamentille ja neuvostolle (KOM(2000) 753 lopullinen - 2000/0291 (COD) 23. marraskuuta 2000 Euroopan parlamentin lausunto (ensimmäinen käsittely) 13. kesäkuuta 2001 Neuvosto hyväksyi yhteisen kannan 8. marraskuuta 2001 2. Komission ehdotuksen tavoite * Tilastotietojen keruusta tiettyjen hedelmälajien viljelmien tuotantomahdollisuuksien määrittämiseksi annetussa neuvoston direktiivissä 76/625/ETY [1] annettiin jäsenvaltioille mahdollisuus suorittaa tietojen keruu otsikossa mainitusta aiheesta viisi kertaa viiden vuoden välein. [1] EYVL L 218, 11.8.1976, s. 10. * Direktiivin soveltamisesta saatu kokemus on osoittanut, että on tarpeen kiireellisesti muuttaa tietojen keruuseen liittyviä käytännön näkökohtia joustavammiksi. * Tietoisuus tästä tarpeesta on saanut komission käyttämään tilaisuutta uuden direktiivin laatimiseen, jonka lukeminen ja soveltaminen olisi paljon yksinkertaisempaa ja selkeämpää verrattuna vanhaan useita kertoja muutettuun tekstiin. * Ehdotukseen sisältyvät joustavuutta lisäävät tekijät koskevat erityisesti seuraavia kohtia: - Tietojen keruun metodologia: tarkan kynnysarvon korvaaminen tavoitteella, joka määritellään otoksen edustavuudella - Tietojen keruun ajankohta: aiempi jäykkyys (kevät) on poistettu. Ainoa vaatimus on määräaika, joka on asetettu tulosten toimittamiselle komissiolle. Tämä joustavuus antaa jäsenvaltioille mahdollisuuden valita sopivin ajankohta tietojen keruulle. 3. Yhteistä kantaa koskevat huomautukset 3.1. Yleistä Komission ehdotus hyväksyttiin ja siihen tehtiin kaksi tarkistusta Euroopan parlamentin ensimmäisessä käsittelyssä. Tarkistukset ovat rakenteeltaan monimutkaisia, sillä ne koskevat saman artiklan eri kohtia. Tarkistus 1: 1 artikla a) Poistetaan pienten sitrushedelmien esimerkkiluettelo. b) Lisätään viisi uutta lajia, joista kerätään tietoja (mantelit, johanneksenleivät, hasselpähkinät, saksanpähkinät, kastanjat). c) Mahdollisuus muuttaa komiteamenettelyllä niiden lajien taulukkoa, joista kerätään tietoja. Tarkistus 2: 2 artikla A. Lisätään perusrunko muuttujiin, joista kerätään tietoja. B. Poistetaan uudelleen varttamista koskeva viittaus puiden iän osalta. C. Poistetaan termi "netto" istutetun alueen osalta, jolta kerätään tietoja. Komissio hyväksyy Euroopan parlamentin tekemät tarkistukset osittain seuraavasti: - Tarkistus 1, kohdat a ja c - Tarkistus 2, kohdat B ja C. Neuvoston yhteinen kanta sisältää muun muassa ne Euroopan parlamentin tekemien tarkistusten osat, jotka komissio on hyväksynyt. Mitä sen sijaan tulee viiden sellaisen lajin lisäämiseen, joista kerätään tietoja, sekä perusrungon lisäämiseen muuttujiin, joista kerätään tietoja, komissio katsoo, että ennen kuin nykyistä hedelmäpuita koskevaa viisivuosittaista tietojen keruuta laajennetaan, olisi käytävä teknisiä seikkoja koskevia keskusteluja jäsenvaltioiden kanssa ja suoritettava kokeiluluonteisia tietojen keruita jne. Asiaa koskeva komission lausuma on liitteenä neuvoston antamassa direktiivin kyväksymistä koskevassa ilmoituksessa. Myös neuvoston kanta on sama kuin komission. 3.2. Euroopan parlamentin tarkistuksia koskevat päätökset ensimmäisen käsittelyn jälkeen 3.2.1. Komission hyväksymät ja yhteiseen kantaan sisällytetyt tarkistukset Tarkistus 1 - Komissio hyväksyy tarkistuksen osan, joka koskee pienistä sitrushedelmistä annettujen esimerkkien poistamista, sekä osan, joka koskee mahdollisuutta komiteamenettelyä noudattaen muuttaa direktiiviehdotuksen liitteessä olevaa taulukkoa lajeista, joista kerätään tietoja. Tämän tarkistuksen avulla ehdotuksen joustavuutta voidaan lisätä käyttökelpoisella tavalla. Tarkistus 2 - Komissio hyväksyy tarkistuksen osan, joka koskee "uudelleen varttamiseen" ja "nettoalueeseen" tehtyjen viittausten poistamista. Tällä tavoin tulosten luotettavuus paranee. 3.2.2. Komission hyväksymät tarkistukset, joita ei ole sisällytetty yhteiseen kantaan (komission kanta) Ei ole. 3.3. Neuvoston esittämät uudet säännökset ja komission kanta. Lisätään 3 artiklaan 4 kohta: "Tämän artiklan soveltamista koskevat yksityiskohtaiset säännöt annetaan 8 artiklan 2 kohdassa vahvistettua menettelyä noudattaen." Komissio on yhtä mieltä esitetystä tekstistä, koska tekstin mukaan on mahdollista ratkaista 3 artiklan säännösten toimeenpanoon liittyvät tekniset ongelmat komiteamenettelyä noudattaen. Neuvosto on lisäksi selkeyttänyt joidenkin tekstin osien sanamuotoa. 3.4. Yhteisen kannan (ja komission kannan) hyväksymisessä esiintyneet komiteamenettelyyn liittyvät ongelmat. Ei ole. 4. Päätelmät Edellä mainituin perustein komissio antaa myönteisen lausunnon neuvoston yksimielisesti hyväksymästä yhteisestä kannasta.